
Kaalika tn 12a maaüksusele sihtotstarbe määramine
1. Asjaolud ja menetluse käik
Narva Linnavalitsuse 31.05.2017. a korraldusega nr 540-k nõustuti Narva linnas, Kaalika tn 12a maaüksuse riigi omandisse jätmisega ning maareformi käigus on maakatastriseaduse § 20 lõike 7 kohaselt määratud maa sihtotstarbeks sihtotstarbeta maa.

Tartu Maakohtu kinnistusosakonna kinnistusregistriosa nr 10366350 all on tehtud esimesse jakku sissekanne aadressiga Kaalika tn 12a, katastritunnus 51101:001:0906, sihtotstarve sihtotstarbeta maa 100%, kinnistu pindala 688 m².

05.05.2022. a võõrandati riigi omandis olev kinnistu eraomandisse. Et kõnesoleva maaüksuse osas on maareform lõpetatud, siis määratakse maa sihtotstrve maakatastriseaduse § 18 sätestatud alustel. 

10.05.2022. a toimunud ülevaatuse käigus tuvastati Kaalika tn 12a maaüksusel omavoliliselt püstitatud, seadusliku aluseta puust ehitis, mis kuulub naaberkinnistu omanikule. 
Et Ehitisregistris andmed ehitiste kohta puuduvad, peetakse maaüksust hoonestuseta.
Maakatastriseaduse § 18 lõike 1 punkti 1 alusel määratakse ehitisteta katastriüksusele sihtotstarve maa tegeliku kasutuse alusel või detailplaneeringu koostamise kohustuse puudumisel üldplaneeringu alusel. 
Maaüksus asub Narva linna Kudruküla linnaosas, hooajalise elamute ja suvilate piirkonnas (aiandusühistu Volna Narva piirides), kus on üldplaneeringu kohaselt maa kasutuse juhtotstarve "hooajaline elamumaa", mis vastab maakatastriseaduse § 181 punktis 1 määratud katastriüksuse sihtotstarbele "elamumaa".

Kuna Kaalika tn 12a  maaüksuse osas ei ole detailplaneeringut koostatud, siis määratakse maaüksusele maa sihtotstarbeks "elamumaa" kehtiva üldplaneeringu alusel.
13.05.2022. a on saadetud kõnesoleva kinnistu omanikule e-posti teel tutvumise ja arvamuse või vastuväidete esitamise eesmärgil korralduse eelnõu ning 18.05.2022 saime kinnituse, et eelnõuga on tutvutud ja vastuväited puuduvad.
2. Õiguslikud alused
2.1
Maakatastriseaduse § 18 lõike 1 punkti 1 kohaselt määrab linna- või vallavalitsus ehitisteta katastriüksusele käesoleva seaduse §-s 181 nimetatud sihtotstarbe maa tegeliku kasutuse alusel või detailplaneeringu koostamise kohustuse puudumisel üldplaneeringu alusel; 
2.2
Narva Linnavolikogu 24.01.2013. a otsusega nr 3 kehtestatud Narva linna üldplaneering.
3. Otsus
Määrata Kaalika tn 12a (51101:001:0906) maaüksusele sihtotstarve elamumaa 100% (001; E).

4. Rakendussätted
4.1
Narva Linnavalitsuse Arhitektuuri- ja Linnaplaneerimise Ametil teha korraldus teatavaks Maa-Ameti Ida-Viru maakonna katastri registriosakonnale ja kinnistu omanikule;
4.2
Korraldus jõustub teatavakstegemisest;
4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

